รอสะเด็ดน้ำ
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 27 พ.ค. 2553
27 พ.ค. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 27 พ.ค. 2553
...ดัชนีตลาดปิด 728.94 จุด เพิ่มขึ้น 7.65 จุด มูลค่าซื้อขาย 21,777 ล้านบาท ...ต่างชาติขายหนัก 5,265 ล้านบาท 
...หุ้นไทยฟื้นตัวเล็กน้อย ได้ตลาดหุ้นเอเชียหนุน หลังจากไหลจู๊ดกว่า 40 จุด ช่วง 2 วันก่อน การปรับพอร์ต ของต่างชาติ เป็นความเสี่ยงของตลาดหุ้นในภูมิภาคนี้ รวมทั้งไทย ฉะนั้นไม่ต้องรีบร้อนเข้าไปรับของต่างชาติ รอให้ขายสะเด็ดน้ำจริงๆ ก่อน
...การฟื้นตัวของตลาดหุ้นไปไหนไกลไม่ได้ ตราบใดที่วิกฤตการเงินยุโรปยังเป็นความกังวลของตลาดหุ้นทั่วโลก และถูกสถานการณ์ตึงเครียดในคาบสมุทรเกาหลีซ้ำเติม
...หุ้น 3 ตัวที่ถูกถอดจากการคำนวณดัชนี MSCI พากันร่วง ทั้ง ดีแทค (DTAC) แลนด์ แอนด์ เฮ้าส์ (LH) หรือ แบงก์ทหารไทย (TMB) 
...เบอร์ลี่ ยุคเกอร์ (BJC) ควักเงินเฉียด 3,000 ล้านบาท ซื้อบริษัทมาลายากล๊าส กว่า 7,000 ล้านบาท โดยร่วมทุนกับ โอเวนส์ อิลลินอยส์ อิงก์ผู้ผลิตแก้วรายใหญ่สุดของโลก
...“ภัทรียา เบญจพลชัย” เอ็มดีตลาดหลักทรัพย์ ควง “จรัมพร โชติกเสถียร” ว่าที่เอ็มดี ประเดิมดูงานซื้อขาย “ไซเบอร์แพลนเน็ต” (CYBER) วันแรก แต่เป็นงานสุดท้ายของ “ภัทรียา” ก่อนจะหมดวาระในวันที่ 31 พ.ค.นี้ 
...เซียนหุ้นอย่าง “เสี่ยปู่-สมพงษ์ ชลคดีดำรงกุล” นักลงทุนรายใหญ่นอกจากออกตัวเข้า-ออกหุ้นเร็ว เรื่องเอาตัวรอดหนีม็อบราชประสงค์ ก็รวดเร็วไม่แพ้กัน